տնտեսական զարգացման և սոցիալական ապահովության համար: Ուստի միջազգային հանրությունը հատուկ նշանակություն է տալիս կենսաբազմազանության պահպանության հիմնախնդիրներին, քանի որ ԿԲ ցանկացած տեսակի կորուստը կարող է լուրջ ազդեցություն թողնել բնական էկո-համակարգի հավասարակշռության, առողջ կենսամիջավայրի, մարդկության կայուն զարգացման վրա: Ուստի “Գիտակցելով կենսաբազմազանության մեծ նշանակությունը էվոլյուցիայի և կյանքն ապահովող կենսոլորտի համակարգերի պահպանման համար, …նշելով, որ անհրաժեշտ է կանխատեսել, կանխարգելել և հիմքում վերացնել կենսաբազմազանության զգալի կրճատման կամ կորստի պատճառները …” (կարևորելով ևս 20 սկզբունք ու նորմ) 1992 թ. հունիսի 5-ին Ռիոյում ընդունվեց Կենսաբազմազանության մասին կոնվենցիան: